„ȚARA CRĂIȘORULUI” - FESTIVALUL CARE A AJUNS LA „VÂRSTA BULETINULUI”

Ediția a XIV-a, a festivalului cultural patriotic „Țara Crăișorului” a fost organizat în data de 30 mai 2019, sub

genericul: „Luptele și jertfele românilor de-a lungul veacurilor contra înrobirii, tiranizării și masacrării lor, fundament legitim, pentru drepturile lor, de atunci și de acum”.

Din partea Fundației literar -istorice „Stoika” am prezentat revista „Independența Română-Independența prin Cultură”, dar și două poezii din creația proprie. La acest eveniment am participat împreună cu C. Cristescu, de la revista „Dacia Nemuritoare”, cu ing. Petra Trofin,  dar și cu familia prof. Ion Cioacă. Un fapt nu lipsit de importanță a fost și locul unde am fost cazați, la mănăstirea Crișan, din localitatea cu același nume și care este locul unde s-a născut Gheorghe Crișan, cel de al treilea conducător al Răscoalei de la 1784, din Transilvania.

Dintre cei care au obținut diplome din partea organizatorilor, deși lista este una lungă și numeroasă, țin a-i aminti pe următorii, cu scuze pentru cei care nu îi pot enumera, din „economie”, de spațiu: Păiușan Teodor Gheorghe, director al liceului „Ioan Buteanu” Gurahonț, prof. Vesa Ciprian, director adjunct al aceluiași liceu, învățător Dașcău Delia, dar și eleva Petruse Alisa, de la liceul „Tehnologic de Turism și Alimentație”, din Arieșeni.

La acest eveniment aniversar au mai participat și elevi crăișori, de la liceele din Gurahonț și Arieșeni, dimpreună cu profesorii lor, dar și invitați, colaboratori și simpatizanți din: Oravița, Brad, Cluj, Țebea, Gurahonț și București. Nu în ultimul rând, la final, dar nu cel de pe urmă, doresc să-i aduc mulțumirile mele, cât și felicitările de rigoare, organizatorului acestui festival, domnului inginer Ioan Paul Mărginean, cât și pentru diploma acordată.

DOINA BÂRCĂ

Contents